ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ


Ο Δήμος Κομοτηνής αποφάσισε τη διενέργεια τμημάτων ενισχυτικής – υποστηρικτικής διδασκαλίας σε μαθητές γυμνασίου και λυκείου, με μαθήματα εξ αποστάσεως, τουλάχιστον στην πρώτη φάση λειτουργίας τους. Στο πλαίσιο αυτό, καλούνται γονείς/κηδεμόνες μαθητών γυμνασίου και λυκείου, οι οικογένειες των οποίων αντιμετωπίζουν κοινωνικοοικονομικά προβλήματα, να δηλώσουν συμμετοχή στο Πολυλειτουργικό Κέντρο του Δήμου Κομοτηνής, στον 1ο όροφο στη Διεύθυνση Κοινωνικών Πολιτικών και πιο συγκεκριμένα στην κα.Μαρία Κυριαλάνη τις ημέρες Δευτέρα έως Παρασκευή και ώρες 09:00 – 14:00, αρχής γενομένης από την Τρίτη 15 Σεπτεμβρίου.

Δικαιολογητικά
Για τη συμμετοχή των μαθητών στα εξ αποστάσεως υποστηρικτικά μαθήματα οι γονείς θα πρέπει να προσκομίσουν τα ακόλουθα δικαιολογητικά:
1. Φωτοτυπία Εκκαθαριστικού Εφορίας φορολογικού έτους 2025
2. Πιστοποιητικό Οικογενειακής Κατάστασης
3. Φωτοτυπία ταυτότητας γονέα
4. Αίτηση (συμπληρώνεται στην υπηρεσία) 

Κατά την εγγραφή να δηλώνονται: τηλέφωνο επικοινωνίας, email, και τμήματα στα οποία επιθυμεί να φοιτήσει ο μαθητής. 

Για οποιαδήποτε πληροφορία μπορείτε να επικοινωνήσετε στο τηλέφωνο 25310-83344.
· Προσκλητήριο σε Μαθηματικούς, Φυσικούς, Βιολόγους, Χημικούς, Φιλόλογους    

Κάλεσμα σε εθελοντές εκπαιδευτικούς

Για τις ανάγκες λειτουργίας του Κοινωνικού Φροντιστηρίου του Δήμου Κομοτηνής κατά το ακαδημαϊκό έτος 2026-2027 καλούνται όσοι εκπαιδευτικοί ενδιαφέρονται να διδάξουν εθελοντικά εξ αποστάσεως, να υποβάλουν αίτηση εγγράφως ή ηλεκτρονικά στην Δ/νση Κοινωνικών Πολιτικών (τηλ. επικοινωνίας: 2531083344, email: kpkomotinis@gmail.com).

Στην αίτηση πρέπει να αναγράφονται: η ειδικότητα, το τηλέφωνο και το e-mail.

Αιτούμενες ειδικότητες: Μαθηματικοί, Φυσικοί, Βιολόγοι, Χημικοί, Φιλόλογοι.



								


